CELEX: 32019D1351
Language: hu
Date: 2019-08-19 00:00:00
Title: A Bizottság (EU) 2019/1351 végrehajtási határozata (2019. augusztus 19.) az afrikai sertéspestisnek a Szerb Köztársaságban való előfordulását követően az említett országból származó sertésfélékből nyert húskészítmények és kezelt gyomor, hólyag és belek Unióba történő behozatalára és az Unión keresztül történő átszállítására vonatkozó különleges feltételek megállapításáról és a 2013/426/EU végrehajtási határozat módosításáról (az értesítés a C(2019) 6174. számú dokumentummal történt) (EGT-vonatkozású szöveg.)

20.8.2019   
               
               
                  HU
               
               
                  Az Európai Unió Hivatalos Lapja
               
               
                  LI 216/1
               
            
         A BIZOTTSÁG (EU) 2019/1351 VÉGREHAJTÁSI HATÁROZATA
         (2019. augusztus 19.)
         az afrikai sertéspestisnek a Szerb Köztársaságban való előfordulását követően az említett országból származó sertésfélékből nyert húskészítmények és kezelt gyomor, hólyag és belek Unióba történő behozatalára és az Unión keresztül történő átszállítására vonatkozó különleges feltételek megállapításáról és a 2013/426/EU végrehajtási határozat módosításáról
         
            
               (az értesítés a C(2019) 6174. számú dokumentummal történt)
            
         
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a harmadik országokból a Közösségbe behozott termékek állategészségügyi ellenőrzésének megszervezésére irányadó elvek megállapításáról szóló, 1997. december 18-i 97/78/EK tanácsi irányelvre (1) és különösen annak 22. cikke (1) és (6) bekezdésére,
         mivel:
         
                     (1)
                  
                  
                     Az afrikai sertéspestis a házisertések és a vaddisznók erősen ragályos és halálos fertőzése, amely gyorsan tud terjedni, különösen a fertőzött állatokból származó termékek és a fertőzéssel szennyezett tárgyak révén. Az afrikai sertéspestis harmadik országban való kitörése esetén fennáll a veszély, hogy az élő sertések vagy az azokból készült termékek behozatala révén a kórokozót behurcolják az Unióba.
                  
               
                     (2)
                  
                  
                     Szerbia 2019. augusztus 13-án arról értesítette a Bizottságot, hogy megerősítést nyert az afrikai sertéspestis előfordulása Rabrovac (Sume község), Velika Krsna és Kusadak területén.
                  
               
                     (3)
                  
                  
                     A 206/2010/EU bizottsági rendeletnek (2) megfelelően Szerbia nem rendelkezik engedéllyel az élő sertések és a friss sertéshús Unióba történő behozatalára vonatkozóan. A 2007/777/EK bizottsági határozat (3) értelmében azonban a tagállamok engedélyezik a háziasított sertésfélékhez, valamint a tenyésztett és vadon élő disznófélékhez tartozó állatokból kapott húskészítmények, kezelt gyomor, hólyag és belek Unióba történő behozatalát vagy az Unión keresztül történő átszállítását. Ezek a sertésből nyert termékek csak abban az esetben hozhatók be Szerbiából az Unióba, ha elvégezték rajtuk a „D” elnevezésű specifikus kezelést az említett határozat 3. cikkével és II. melléklete 2. részével összhangban.
                  
               
                     (4)
                  
                  
                     Az afrikai sertéspestis ellen hatékonyan alkalmazható különböző kezeléseket a 2002/99/EK tanácsi irányelv (4) III. melléklete határozza meg. A legalább 70 °C-os hőmérsékleten történő hőkezelés, melyet a hús egészére kiterjedően el kell érni – amit a 2007/777/EK határozat II. mellékletének 4. részében ismertetett „D” specifikus kezelés ír elő, melynek értelmében a húskészítmények és/vagy a kezelt gyomor, hólyag és belek feldolgozása során a hús és a kezelt gyomor, hólyag és belek teljes egészében 70 °C-os hőmérséklet kell elérni, vagy nyers sonka esetében legalább kilenc hónapig tartó és 0,93-nál nem magasabb Aw-értéket, illetve 6,0-nál nem magasabb pH-értéket eredményező természetes erjesztésből és érlelésből álló kezelést kell biztosítani – nem tekinthető hatékonynak a húskészítményekben, kezelt gyomorban, hólyagban és belekben esetlegesen előforduló afrikai sertéspestis kockázatának megszüntetése tekintetében.
                  
               
                     (5)
                  
                  
                     Azon kockázat megelőzése érdekében, hogy az afrikai sertéspestis behurcolásra kerüljön a Szerbiából származó sertésfélékből nyert húskészítmények és kezelt gyomor, hólyag és belek behozatala útján, biztosítani kell az említett termékek hatékony kezelését a fertőzést okozó vírus inaktiválása tekintetében.
                  
               
                     (6)
                  
                  
                     Ezért a Szerbiából származó sertéshúsból vagy vadon élő disznófélék húsából álló vagy azt tartalmazó húskészítmények és kezelt gyomor, hólyag és belek Unióba irányuló behozatala csak abban az esetben engedélyezhető, ha az említett húskészítményeket, kezelt gyomrot, hólyagot és beleket alávetették legalább a 2007/777/EK határozat II. mellékletének 4. részében leírt „C” elnevezésű specifikus kezelésnek, amelynek értelmében a húskészítmény és a kezelt gyomor, a hólyag és a belek feldolgozása során a hús és/vagy a kezelt gyomor, a hólyag és a belek teljes egészében legalább 80 °C-os hőmérsékletet kell elérni. Másik lehetőségként az említett 4. részben leírt „B” kezelés is alkalmazható, amely hermetikusan lezárt tartályban, három vagy annál magasabb F0 értékig történő kezelést tesz szükségessé.
                  
               
                     (7)
                  
                  
                     A 2013/426/EU bizottsági végrehajtási határozat (5) előírja, hogy minden olyan járművet, amely az afrikai sertéspestis által érintett és az említett határozat I. mellékletébe felvett harmadik országba/országban vagy az ilyen ország területének részére/részén élő állatot szállít, az utolsó kirakodást követően megfelelő tisztításnak és fertőtlenítésnek kell alávetni, és a tisztítási és fertőtlenítési műveleteket az Unióba történő belépéskor megfelelően dokumentálni kell.
                  
               
                     (8)
                  
                  
                     Az afrikai sertéspestis Szerbiában való előfordulása miatt Szerbiát fel kell venni a harmadik országoknak vagy régióiknak a 2013/426/EU végrehajtási határozat I. mellékletében meghatározott jegyzékébe.
                  
               
                     (9)
                  
                  
                     A 2013/426/EU végrehajtási határozat 2019. december 31-ig alkalmazandó. Mivel azonban a szóban forgó határozatban felsorolt országokban kedvezőtlen az afrikai sertéspestissel kapcsolatos helyzet, továbbá figyelembe véve az afrikai sertéspestis epidemiológiáját és az Unióban e betegség tekintetében alkalmazandó intézkedéseket, a határozat alkalmazási időszakát 2021. december 31-ig meg kell hosszabbítani. A 2013/426/EU végrehajtási határozatot ezért ennek megfelelően módosítani kell.
                  
               
                     (10)
                  
                  
                     Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A HATÁROZATOT:
         
            1. cikk
            A tagállamok engedélyezik a Szerb Köztársaságból származó háziasított sertésféléktől, valamint tenyésztett hasított körmű vadaktól (sertésfélék) vagy vadon élő disznóféléktől származó húskészítmények, kezelt gyomor, hólyag és belek Unióba történő behozatalát vagy az Unión keresztül történő átszállítását, feltéve, hogy:
            
                        a)
                     
                     
                        az említett termékek átestek a 2007/777/EK határozat II. mellékletének 4. részében meghatározott „C” vagy „B” specifikus kezelésen; és
                     
                  
                        b)
                     
                     
                        a tagállamok gondoskodnak arról, hogy az ilyen termékeknek kizárólag azon szállítmányai, amelyek
                        
                                    i.
                                 
                                 
                                    megfelelnek a 2007/777/EK határozat III. mellékletében meghatározott köz- és állategészségügyi bizonyítványminta követelményeinek, kerüljenek behozatalra az Unióba,
                                 
                              
                                    ii.
                                 
                                 
                                    megfelelnek az említett határozat IV. mellékletében meghatározott köz- és állategészségügyi bizonyítványminta követelményeinek, kerüljenek be az Unióba, továbbá a tagállamok biztosítják, hogy e szállítmányok kizárólag olyan termékeket tartalmazzanak, amelyeket – akár azonnali átszállítással, akár a 97/78/EK tanácsi irányelv (6) 12. cikke (4) bekezdésének vagy 13. cikkének megfelelő tárolás után történő – harmadik országba szállításra és nem az Unióba való importra szánnak; és
                                 
                              
                  
                        c)
                     
                     
                        az ilyen szállítmányokat megfelelő bizonyítvány kíséri, amely igazolja az a) pontban említett, előírt specifikus kezelés követelményeinek való megfelelést, és amelyet a feladás szerinti harmadik ország hatósági állatorvosa megfelelően kitöltött és aláírt.
                     
                  
         
            2. cikk
            A 2013/426/EU végrehajtási határozat a következőképpen módosul:
            
                        1.
                     
                     
                        A 4a. cikk helyébe a következő szöveg lép:
                        
                           „4a. cikk
                           Ezt a határozatot 2021. december 31-ig kell alkalmazni.”;
                        
                     
                  
                        2.
                     
                     
                        Az I. melléklet az „Oroszország” kifejezés után a „Szerbia” kifejezéssel egészül ki.
                     
                  
         
            3. cikk
            Ezt a határozatot 2021. december 31-ig kell alkalmazni.
         
         
            4. cikk
            Ennek a határozatnak a tagállamok a címzettjei.
         
         
            Kelt Brüsszelben, 2019. augusztus 19-én.
            
               
                  a Bizottság részéről
               
               Vytenis ANDRIUKAITIS
               
                  a Bizottság tagja
               
            
         
         
            (1)  HL L 24., 1998.1.30., 9. o.
         
         
            (2)  A Bizottság 206/2010/EU rendelete (2010. március 12.) az egyes állatoknak és a friss húsnak az Európai Unióba való behozatalára engedéllyel rendelkező harmadik országok, e harmadik országok területei vagy területeinek részei jegyzékeinek, valamint az állategészségügyi bizonyítványra vonatkozó követelmények megállapításáról (HL L 73., 2010.3.20., 1. o.).
         
            (3)  A Bizottság 2007/777/EK határozata (2007. november 29.) a harmadik országokból származó, emberi fogyasztásra szánt bizonyos húskészítmények és kezelt gyomor, hólyag és belek behozatalára vonatkozó állat- és közegészségügyi feltételek és bizonyítványminták megállapításáról, valamint a 2005/432/EK határozat hatályon kívül helyezéséről (HL L 312., 2007.11.30., 49. o.).
         
            (4)  A Tanács 2002/99/EK irányelve (2002. december 16.) az emberi fogyasztásra szánt állati eredetű termékek termelésére, feldolgozására, forgalmazására és behozatalára irányadó állategészségügyi szabályok megállapításáról (HL L 18., 2003.1.23., 11. o.).
         
            (5)  A Bizottság 2013/426/EU végrehajtási határozata (2013. augusztus 5.) az afrikai sertéspestisvírusnak az e betegség megerősített előfordulási helyei szerinti harmadik országokból, illetve harmadik országbeli területekről az Unióba való behozatala elleni megelőző intézkedésekről és a 2011/78/EU határozat hatályon kívül helyezéséről (HL L 211., 2013.8.7., 5. o.).
         
            (6)  A Tanács 97/78/EK irányelve (1997. december 18.) a harmadik országokból a Közösségbe behozott termékek állategészségügyi ellenőrzésének megszervezésére irányadó elvek megállapításáról (HL L 24., 1998.1.30., 9. o.).